Държавен вестник, бр. 44, 2022 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  44
89 
.1. устройства като кормила, крила, клапи, надувни бордове, вентилатори, водни струи, накланящи се и управляеми 
витла, помпи за движителни течности; 
.2. задвижващи механизми, задействащи устройствата за стабилизиране; и 
.3. стабилизиращо оборудване за генериране и обработване на данни с цел вземане на решения и даване на 
команди, като например сензори, логически процесори и устройство за автоматичен контрол на безопасността. 
16.1.2. „Самостабилизиране“ на плавателния съд е стабилизирането, осигурено единствено от присъщите 
характеристики на плавателния съд. 
16.1.3. „Принудително стабилизиране“ на плавателния съд е стабилизирането, постигнато чрез: 
.1. система за автоматично управление; или 
.2. система за ръчно управление; или 
.3. комбинирана система, включваща елементи както на автоматични, така и на ръчно подпомагани системи за 
управление. 
16.1.4. „Разширена стабилизация“ е комбинация от самостабилизиране и принудително стабилизиране. 
16.1.5. „Устройство за стабилизиране“ е устройство, посочено в 16.1.1.1, с помощта на което се генерират сили за 
контрол на положението на плавателния съд. 
16.1.6. „Устройство за автоматичен контрол на безопасността“ е логически блок за обработка на данни и вземане на 
решения за поставяне на плавателния съд в режим на водоизместимост или друг безопасен режим, ако възникне 
състояние, застрашаващо безопасността. 
16.2 Общи изисквания 
16.2.1. Системите за стабилизиране се проектират така, че в случай на повреда или неправилно функциониране на 
някое от устройствата или оборудването за стабилизиране да е възможно да се поддържат основните параметри на 
движението на плавателния съд в безопасни граници с помощта на работни устройства за стабилизиране или да се 
постави плавателният съд в режим на водоизместимост или в друг безопасен режим. 
16.2.2. В случай на повреда на което и да е автоматично оборудване или устройство за стабилизиране или на 
неговото задвижване, параметрите на движението на плавателния съд трябва да останат в безопасни граници. 
16.2.3. Плавателните съдове, оборудвани със система за автоматично стабилизиране, се оборудват с устройства за 
автоматичен контрол на безопасността, освен ако резервните механизми на системата не осигуряват еквивалентно 
ниво на безопасност.  Когато е монтирано устройство за автоматичен контрол на безопасността, се вземат мерки то 
да може да бъде спряно и спирането му да бъде отменено от главната работна станция. 
16.2.4. Параметрите и нивата, при които всяко устройство за автоматичен контрол на безопасността дава команда за 
намаляване на скоростта и безопасно поставяне на плавателния съд в режим на водоизместимост или друг 
безопасен режим, отчитат безопасните стойности на страничен наклон, надлъжен наклон, отклонение от курса и 
комбинация от надлъжен наклон и газене, подходящи за конкретния плавателен съд, както и възможните последствия 
от прекъсване на захранването за задвижващите, повдигащите или стабилизиращите устройства. 
16.2.5. Параметрите и степента на стабилизиране на плавателния съд, осигурени от системата за автоматично 
стабилизиране, следва да бъдат достатъчни, като се вземат предвид предназначението и работното състояние на 
плавателния съд. 
16.2.6. Анализът на характера и последствията от неизправностите включва системата за стабилизиране. 
16.3 Системи за контрол на височината и страничното 
отклонение 
16.3.1. Плавателните съдове, оборудвани със система за автоматично управление, следва да бъдат снабдени с 
автоматичен контрол на безопасността. Вероятните неизправности следва да имат само незначително въздействие 
върху работата на системата за автоматично управление и следва да могат лесно да бъдат неутрализирани от 
екипажа на вахта. 
16.3.2. Параметрите и нивата, при които всяка автоматична система за управление дава команда за намаляване на 
скоростта и безопасно преминаване на плавателния съд в режим на водоизместимост или друг безопасен режим, 
отчитат нивата на безопасност, посочени в раздел 2.4 от приложение 3, и безопасните стойности на движенията, 
съответстващи на конкретния плавателен съд и функция. 
90 
 
16.4 Демонстрации 
16.4.1. Ограниченията за безопасна употреба на всяко устройство за контрол на стабилизирането се 
основават на демонстрации и процес на проверка в съответствие с приложение 8. 
 
16.4.2. Демонстрацията съгласно приложение 9 определя неблагоприятните въздействия върху 
безопасната експлоатация на плавателния съд в случай на неконтролируемо отклонение на устройството 
за управление.  Всяко ограничение на експлоатацията на плавателния съд, което може да е необходимо, 
за да се гарантира, че резервните или защитните системи осигуряват еквивалентна безопасност, се 
включва в ръководството за експлоатация на плавателния съд. 
 
16.4 Демонстрации 
16.4.1. Ограниченията за безопасна употреба на всяко устройство за контрол на стабилизирането се 
основават на демонстрации и процес на проверка в съответствие с приложение 8. 
 
16.4.2. Демонстрацията съгласно приложение 9 определя неблагоприятните въздействия върху 
безопасната експлоатация на плавателния съд в случай на неконтролируемо отклонение на устройството 
за управление.  Всяко ограничение на експлоатацията на плавателния съд, което може да е необходимо, 
за да се гарантира, че резервните или защитните системи осигуряват еквивалентна безопасност, се 
включва в ръководството за експлоатация на плавателния съд. 
 
17.1 Общи положения 
. Безопасността на плавателния съд при нормални условия на експлоатация и в ситуации на повреда на 
оборудването му, за които се прилага настоящият Кодекс, трябва да се документира и проверява чрез 
пълномащабни изпитвания на прототипа на плавателния съд. Целта на изпитванията е да се определи 
информацията, която трябва да бъде включена в ръководството за експлоатация на плавателния съд по 
отношение на: 
 
.1. ограничения за работа и производителност; 
.2. действия, които трябва да се предприемат в случай на предвидена повреда; и 
.3. ограничения, които трябва да се спазват за безопасна работа след предвидени повреди. 
 
17.2 Доказателство за съответствие 
Информацията за контрола и маневреността, която се съдържа в ръководството за експлоатация на 
плавателния съд, включва характеристиките по 17.5, според случая, списъка на параметрите за най-
неблагоприятните предвидени условия, засягащи контрола и маневреността по 17.6 и данните за 
експлоатационните показатели, сверени с приложение 8. 
 
17.3 Тегло и център на тежестта 
 Следва да се установи съответствие с всяко от изискванията за работа, управляемост и 
експлоатационни характеристики при всички комбинации от теглото и положението на центъра на 
тежестта, които са от значение за експлоатационната безопасност в диапазона от тежести до максимално 
допустимото тегло. 
 
17.4 Последици от повреди 
. Последиците от евентуална повреда на устройствата, механизмите или компонентите за управление и 
контрол (напр. задвижване, сервоусилватели, надлъжно накланяне и увеличаване на стабилността) 
трябва да се оценяват, за да може да се поддържа безопасното ниво на експлоатация на плавателния 
съд. Последиците от повредите, определени като критични съгласно приложение 4, се проверяват в 
съответствие с приложение 8. 
 
17.5 Управляемост и маневреност 
17.5.1. В ръководството за експлоатация на плавателния съд трябва да се предоставят инструкции за 
членовете на екипажа относно необходимите действия и ограничения на плавателния съд при 
определените повреди. 
 
17.5.2. Необходимо е да се гарантира, че усилието, необходимо за работа с органите на управление при 
най-неблагоприятните предвидени условия, не следва да бъде такова, че лицето, което го извършва, да 
се преумори или отвлече вниманието си от усилието, необходимо за поддържане на безопасната 
експлоатация на плавателния съд.